કેસની વિગત પ્રમાણે વિસનગરમાં મહેસાણા રોડ ઉપર આવેલ ગુરૂકૃપા સોસાયટીમાં રહેતા નટવરલાલ કાળીદાસ પટેલને ખેરાલુ તાલુકાના અંબાવાડાના સેધાભાઈ સોમાભાઈ પ્રજાપતિ સાથે અવાર નવાર મુલાકાત થતા તેમની સાથે ગાઢ મિત્રતાના સબંધો કેળવાયા હતા. સેધાભાઈ પ્રજાપતિને બે લાખ રૂપિયાની જરૂરીયાત ઉભી થતા નટવરભાઈ પટેલ પાસેથી હાથઉછીના લીધા હતા. તા.૨૦-૩-૧૭ ના રોજ આપેલા રૂપિયાની ઉઘરાણી કરતા સેધાભાઈ પ્રજાપતિએ બેંક ઓફ ઈન્ડીયા ખેરાલુ શાખાનો બે લાખ રૂપિયાનો ચેક આપ્યો હતો. નટવરલાલ પટેલે આ ચેક તેમના ખાતામાં ભરતા રીટર્ન થયો હતો. નેગોશિયેબલ ઈન્સ્ટુમેન્ટ એક્ટની કલમ ૧૩૮ મુજબ વિસનગર કોર્ટના તા.૨૪-૭-૨૦૧૭ ના રોજ કેશ દાખલ થયો હતો. ત્યારે ફરિયાદીના વકીલ જે.જે.રાજગોરની દલીલો આધારે વિસનગર કોર્ટના મેજીસ્ટ્રેટ શ્રી જે.વી.ચૌહાણે તા.૧-૯-૨૦૧૮ ના રોજ ચેક રીટર્નના કેસમાં આરોપીને ૧ વર્ષની સાદી કેદની સજા તથા રૂા.૩૦૦૦નો દંડ અને દંડ ન ભરે તો ત્રણ મહિનાની સાદી કેદની સજા તેમજ હુકમ તારીખથી ૬૦ દિવસમાં બે લાખ રૂપિયા પુરા ચુકવી આપવાનો હુકમ કર્યો છે.